อาการของผม คือ จะเริ่มรู้สึก จุกคอตลอดเวลา แต่จะมาเป็นหนัก ทุกครั้ง คือ ช่วงหลังกินข้าว คับ ผมรู้สึกไม่ค่อยสบายตัว มาก เวลาไปทำกิจกรรม อะไร ผมรู้ สึก เหนื่อยเร็ว กว่าปกติ มากคับ แต่ช่วงตอน นอนหลับ ผมจะไม่รู้สึกมี อาการใดๆ คับ อยากถามคุณว่า ผมเป็น กรดไหลย้อน ใช่หรือเปล่าคับ เป็นมา 1 สัปดาห์ กว่าๆแล้ว
สวัสดีค่ะ อาการจุกที่คอ อาจเกิดจาก-กรดไหลย้อน-กระเพาะอาหารอักเสบหรือมีแผลในกระเพาะอาหาร-เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก-มีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโตกรดไหลย้อน เป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้ มีความเป็นไปได้เช่นกันจากที่เล่ามาการดูแลตัวเองเบื้องต้น เน้นการปรับพฤติกรรมเช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟหากปฏิบัติตามคำแนะนำข้างต้นแล้วยังไม่ดีขึ้น ควรพบแพทย์เพื่อตรวจเพิ่มเติมอย่างละเอียดให้ได้การวินิจฉัยทีแน่ชัด กรดไหลย้อนรักษาด้วยการให้ยาลดกรด ส่วนกลุ่มโรคอื่นๆก็จะรักษาตามสาเหตุนั้นๆค่ะ